མ་རིག་མུན་སེལ་ཅེས་བྱ་བ་བཞུགས། ན་མོ་གུ་རུ་ཀིརྟི་མ་ཏི་བུདྡྷ་དྷྭ་ཛ་ཡེ། དུས་གསུམ་རྒྱལ་བ་རྒྱལ་སྲས་རྒྱ་མཚོའི་ཚོགས། །ཀུན་གྱི་སྤྲོ་དང་བསྡུ་བའི་བྱེད་པོ་གང༌། །ཡབ་གཅིག་ཧེ་རུ་ཀ་དཔལ་རྡོ་རྗེ་འཆང༌། །དུས་གསུམ་སྒྲིབ་
མེད་གཟིགས་དེར་སྙིང་ནས་འདུད། །ཅེས་མཆོད་པར་བརྗོད་ནས། འདིར་རབ་ཏུ་གནས་པའི་རྟེན་བསྐྱེད་ཀྱི་ཆོ་ག་མ་རིག་མུན་སེལ་བྲི་བར་བྱའོ། །དེ་ལ་རྟེན་རྣམས་ཨ་མྲྀ་ཏས་བསངས། ཤཱུ་ནྱ་ཏས་རྟེན་རྣམས་མི་དམིགས་ཏེ་སྟོང་
13

པར་གྱུར། སྟོང་པའི་ངང་ལས་བླླ་མ་ཡི་དམ། སངས་རྒྱས་བྱང་སེམས། ཆོས་སྐྱོང་ནོར་ལྷའི་སྐུ་ཐམས་ཅད་པདྨ་ཉི་མ་བདུད་བཞི་བརྩེགས་པའི་གདན་གྱི་སྟེང་དུ། ཨོཾཨཱཿཧཱུྃ་ལས་རྡོ་རྗེ་ཧཱུྃ་གིས་མཚན་པ། དེ་ཡོངས་སུ་གྱུར་པ་
ལས་ལྷ་གྲངས་དང་མཉམ་པའི་རྡོ་རྗེ་འཆང་ཀྱཻ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་...འདིར་ནི་བསྡུས་པའི་དབང་དུ་བྱས་པ་སྟེ། རྒྱས་པར་ན་ཐུབ་དབང་། རྡོ་རྗེ་འཆང་། རྡོ་རྗེ་སེམས་དཔའ་རྣམས་དང༌། གཞན་ཡང་སངས་རྒྱས་བྱང་སེམས་ཡི་དམ་ཞི་ཁྲོའི་ཚོགས་
དང༌། ས་སྐྱ་པའི་ཆོས་སྐྱོང་ཁྱད་པར་ཅན་རྣམས་སོགས་ངོ་ཤེས་ཤིང་དེ་དང་དེའི་བསྐྱེད་ཆོག་ངག་འདོན་ཐུབ་པ་རྣམས་ལ་སོ་སོའི་མངོན་རྟོགས་བཞིན་བསྐྱེད་ནས་ཞལ་བསྒྱུར་ཡང་མི་དགོས་པར་གསུངས་ཤིང་། འདིར་སྐབས་ཀྱི་ལྷ་ཐམས་ཅད་ཀྱི་ཆོ་ག་གསུམ་བསྐྱེད་དམ། ཡང་ན་ས་བོན་གང་ཡིན་ལས་ངེས་
པར་བསྐྱེད་དགོས་ཤིང༌། སྐད་ཅིག་གིས་བསྐྱེད་པ་འདིར་མི་རུང་བར་རབ་གནས་ཀྱི་བཤད་པ་ཐམས་ཅད་དུ་གསུངས་ལ། ཡང་རབ་གནས་དངོས་གྲུབ་འབྱུང་བ་ལས། དེ་བཞིན་དུ་གཙོ་བོ་གང་ཡིན་པ་དེ་གོང་བཞིན་རྒྱས་པར་བསྐྱེད། ཅེས་པའི་ཚིག་ལ་འཁྲུལ་ནས་གྲུབ་ཐོབ་བརྒྱད་ཅུ་དང་། གནས་བརྟན་
པར་བསྐྱེད་དགོས་ཤིང༌།ད་ལག་གིས་བསྐྱེད་པ་འདིར་མི་རུང་ཁང་རབ་གནས་ཀྱི་བཤད་པ་ཐམས་ཅད་དུ་བ་མྱངས་ལ། ཡང་རའི་ཉམས་དངོས་གའིའབྱུང་བ་ལས། རང་ཡང་ན་དྭགས་པ་གལ་ཡན་པ་དེ་གོང་བཞིན་
བཅུ་དྲུག་སོགས་ཀྱང་བྲིས་འབུར་གྱི་གཙོ་བོ་ལ་ཡོད་ན་རང་རང་གི་མངོན་རྟོགས་བཞིན་བསྐྱེད་ནས་ཞལ་བསྒྱུར་མི་དགོས་པར་སེམས་པ་ནི་རབ་གནས་ཀྱི་ཆོ་ག་དང་། བཤད་པ་ཐམས་ཅད་དང་འགལ་བ་ཡིན་ཏེ། དེའི་ཚུལ་རྣམས་རྗེ་བཙུན་གོང་མའི་ཡིག་ཆ་རྣམས་ལ་ཞིབ་འཇུག་བྱས་པས་གོ་བ་ཡིན་
ནོ། །བཅུ་དྲུག་པ། ཞབས་བཞི་པ། རྩ་བའི་ཞལ་དཀར་པོ། གཡས་སྔོ། གཡོན་དམར། སྟེང་ཞལ་དུད་ཁ། ཞལ་ལྷག་མ་གཉིས་གནག་པ། ཞལ་རེ་རེ་ལ་སྤྱན་གསུམ་གསུམ་དང་ལྡན་པ། མཆེ་བ་བཞི་གཙིགས་པ། དབུ་
14

আ
།སྐྲ་སེར་པོ་གྱེན་དུ་བརྫེས་པ། སྤྱི་བོར་སྣ་ཚོགས་རྡོ་རྗེས་མཚན་པ། ཕྱག་བཅུ་དྲུག་གི་གཡས་བརྒྱད་ན་རྡོ་རྗེ་དང༌། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། དབུ་རེ་རེ་ལ་མི་མགོ་སྐམ་པོ་
ལྔ་ལྔས་དབུ་བརྒྱན་ཅིང༌། རློན་པ་ལྔ་བཅུའི་དོ་ཤལ་ཅན། རུས་པའི་རྒྱན་དྲུག་གིས་བརྒྱན་པ། ཞབས་གཡས་གཉིས་བརྐྱངས་པའི་བརླ་ལ། གཡོན་གཉིས་བསྐུམས་པའི་སོར་མོ་རྣམས་གཏད་པའི་སྐྱིལ་ཀྲུང་ཕྱེད་པའི་གར་སྟབས་
ཀྱིས་བཞུགས་པ། སྒེག་པ་དཔའ་བ་སོགས། དེའི་པང་ན་ཡུམ་རྡོ་རྗེ་བདག་མེད་མ་སྐུ་མདོག་སྔོན་མོ་ཞལ་གཅིག་ཕྱག་གཉིས་སྤྱན་གསུམ་མ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དཀྱིལ་འཁོར་རྣམས་པཾ་ལས་
༈ པདྨ། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ར་ཉི་ཤུ་པ། ཤར་དཀར། ལྷོ་སེར། ནུབ་དམར། བྱང་ལྗང༌། ལྟེ་བ་མཐིང་ནག་ལ་ཧཱུྃ་གིས་མཚན་པ། ཧཱུྃ་ལས་འོད་ཟེར་ཕྱོགས་བཅུར་འཕྲོས་
པས། འོག་རྡོ་རྗེའི་ས་གཞི། འཁོར་ཡུག་རྡོ་རྗེའིི་ར་བ་དང་། དྲྭ་བ། སྟེང་རྡོ་རྗེའི་གུར་དང་བླ་བྲེ། ཕྱི་རོལ་ཐམས་ཅད་ཡེ་ཤེས་ཀྱི་མེ་རབ་ཏུ་འབར་བའི་སྲུང་བའི་འཁོར་ལོའི་ནང་དུ་གཞལ་ཡས་ཁང་གྲུ་བཞི་སྒོ་བཞི་རྟ་བབས་
བཞིས་མཛེས་པ། རྒྱན་ཐམས་ཅད་ཀྱིས་བརྒྱན་པ། མཚན་ཉིད་ཐམས་ཅད་ཡོངས་སུ་རྫོགས་པའི་ཕྱི་རོལ་ཏུ་དུར་ཁྲོད་བརྒྱད་དང་བཅས་པ་དང༌། སྲུང་འཁོར་དུར་ཁྲོད་མེད་པ་རྣམས་འོད་ཟེར་ཕྲེང་བ་སོགས་དཀྱིལ་འཁོར་སོ་སོའི་
15

རབ་གནས་སྐོར་
མཚན་ཉིད་ཡོངས་སུ་རྫོགས་པའི་གཞལ་ཡས་ཁང་གི་ནང་དུ་སོ་སོའི་ལྷ་གྲངས་དང་མཉམ་པའི་གདན་གྱི་སྟེང་དུ་གཙོ་འཁོར་ཐམས་ཅད་ཨོཾ་ཨཱཿཧཱུྃ་ལས་རྡོ་རྗེ་ཨོཾ་ཨཱཿཧཱུྃ་གིས་མཚན་པ་ལྷ་གྲངས་དང་མཉམ་པ་ཡོངས་སུ་གྱུར་པ་
ལས། བཅོམ་ལྡན་འདས་རྡོ་རྗེ་སེམས་དཔའ་ཀྱཻ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རྡོ་རྗེ་སྙེམས་མ་སྐུ་
མདོག་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བ་རུས་པའི་རྒྱན་གྱིས་བརྒྱན་པའི་སྐུ་ཅན་དུ་གྱུར། ཆོས་པུ་སྟི་དང་གཟུངས་དང་ཡིག་འབྲུ་རྣམས་རྨ་བྱས་བཏེགས་པའི་རིན་པོ་ཆེའི་ཁྲི་པདྨ་ཉི་མའི་གདན་གྱི་སྟེང་དུ་ཛྲྀ་ལས་པདྨ་
ཛྲྀ་གིས་མཚན་པ་ལས་འོད་དཔག་མེད་ཀྱཻ་རྡོ་རྗེ་སྐུ་མདོག་དམར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་ན་པདྨ། གཡོན་བརྒྱད་ན་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་གོས་དཀར་མོ་དམར་
མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། ཐུགས་མཆོད་རྟེན་གྱི་རིགས་རྣམས་པདྨ་དང་ཉི་མའི་གདན་ལ་ཧྰུཾ་ལས་འཁོར་ལོ་བྷཾ་གྱིས་མཚན་པ་ལས་རྣམ་པར་སྣང་མཛད་ཀྱཻ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་
བཅུ་དྲུག་པ། ཞབས་བཞི་པ། ཕྱག་གཡས་བརྒྱད་ན་འཁོར་ལོ་དང་། གཡོན་བརྒྱང་ན་ངེས་ཡུ་བ་བྱས་པའི་དྲིལ་བུ་འཛིན་པ་ཡུམ་སངས་རྒྱས་སྤྱན་མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དེ་འོད་དུ་
16

আ །ཞུ་བ་ལས་བྱུང་བའི་ཆོས་སྐུའི་མཆོད་རྟེན་ཚད་དང་མཚན་ཉིད་རྒྱན་ལ་སོགས་པ་ཡོངས་སུ་རྫོགས་པར་གྱུར་པའི་བུམ་པའི་ནང་དུ་པདྨ་དང་ཉི་མའི་གདན་ལྔའི་དབུས་ཀྱི་གདན་གྱི་སྟེང་དུ། ཧྰུཾ་ལས་འཁོར་
ལོ་བྷཾ་གྱིས་མཚན་པ། དེ་ཡོངས་སུ་གྱུར་པ་ལས་རྣམ་པར་སྣང་མཛད་ཀྱཻ་རྡོ་རྗེ་སོགས་དང༌། ཤར་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ཡོངས་སུ་གྱུར་པ་ལས་མི་བསྐྱོད་པ་ཀྱཻ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་
པ། ཞབས་བཞི་པ། ཕྱག་གཡས་བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་མཱ་མ་ཀི་སྔོན་མོ་གྲི་ཐོད་འཛིན་པ་དང་མཉམ་པར་སྦྱོར་བ། ལྷོ་ཨཾ་ལས་རིན་པོ་ཆེ་ཨཾ་གིས་མཚན་པ་ཡོངས་སུ་གྱུར་པ་
ལས། རིན་ཆེན་འབྱུང་ལྡན་ཀྱེེ་རྡོ་རྗེ་སྐུ་མདོག་སེར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་རིན་པོ་ཆེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རིན་ཆེན་སྒྲོལ་མ་སེར་མོ་གྲི་ཐོད་
འཛིན་པ་དང་མཉམ་པར་སྦྱོར་བ། ནུབ་ཏུ་ཛྲྀ་ལས་པདྨ་ཛྲྀ་གྱིས་མཚན་པ་ཡོངས་སུ་གྱུར་པ་ལས། འོད་དཔག་མེད་ཀྱཻ་རྡོ་རྗེ་སྐུ་མདོག་དམར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་པདྨ། གཡོན་
བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་གོས་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བ། བྱང་དུ་ཁཾ་ལས་རལ་གྲི་ཁཾ་གྱིས་མཚན་པ་ཡོངས་སུ་གྱུར་པ་ལས། དོན་ཡོད་གྲུབ་པ་ཀྱཻ་རྡོ་རྗེ་སྐུ་མདོག་ལྗང་ཁུ་ཞལ་
17

རབ་གནས་སྐོར་
བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་རལ་གྲི། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་དམ་ཚིག་སྒྲོལ་མ་ལྗང་ཁུ་གྲི་ཐོད་འཛིན་པ་དང་མཉམ་པར་སྦྱོར་བ། རིགས་ལྔ་ཐམས་ཅད་ཀྱང་
རུས་པའི་རྒྱན་གྱིས་བརྒྱན་པའི་སྐུ་ཅན་དུ་གྱུར། ༈ །གུར་ཞལ་སོགས་ཐུན་མོང་མ་ཡིན་པའི་ཆོས་སྐྱོང་གི་སྐུ་རྣམས་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ལས་མི་བསྐྱོད་པ་ཀྱཻ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ། ཞབས་
བཞི་པ། ཕྱག་གཡས་བརྒྱད་རྡོ་རྗེ། གཡོན་བརྒྱད་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་མཱ་མ་ཀི་སྔོན་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། ༈ །གཙུག་ལག་ཁང་འདི་ཉིད་པདྨ་དང་ཉི་མའི་གདན་
དུ་ཧཱུྃ་ལས་འཁོར་ལོ་བྷཾ་གྱིས་མཚན་པ་ཡོངས་སུ་གྱུར་པ་ལས། རྣམ་པར་སྣང་མཛད་ཀྱཻ་རྡོ་རྗེ་སྐུ་མདོག་དཀར་པོ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། ཕྱག་གཡས་བརྒྱད་ན་འཁོར་ལོ་དང་། གཡོན་བརྒྱད་དེས་
ཡུ་བ་བྱས་པཽའི་དྲིལ་བུ་འཛིན་པ། ཡུམ་སངས་རྒྱས་སྤྱན་མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བའི་སྐུ་ཅན་དུ་གྱུར། དེ་ཞུ་བ་ལས་བྱུང་བའི་གཙུག་ལག་ཁང་ཚད་དང་མཚན་ཉིད་ཐམས་ཅད་ཡོངས་སུ་རྫོགས་པར་གྱུར་
པའི་ནང་དུ་པདྨ་དང་ཉི་མའི་གདན་ལྔའི་དབུས་ཀྱི་གདན་གྱི་སྟེང་དུ་བྷཾ་ལས་འཁོར་ལོ་བྷཾ་གྱིས་མཚན་པ་ལས་རྣམ་པར་སྣང་མཛད་ཀྱཻ་རྡོ་རྗེ་སོགས་དང། ཤར་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་ཡོངས་སུ་གྱུར་པ་ལས་མི་བསྐྱོད་པ་ཀྱཻ་རྡོ་
18

བཅུ་ཐམ་པ་
আ །རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ་སོགས། མཆོད་རྟེན་གྱི་སྐབས་སྒྲ་ཇི་བཞིན་ལ་ཅུང་ཟད་མི་འདྲ་བ་ནི་རིགས་ལྔ་ཐམས་ཅད་ཀྱང་རུས་པའི་རྒྱན་གྱིས་བརྒྱན་པའི་སྐུ་ཅན་དུ་གྱུར་པའི་བྱང་
ཤར་དུ་གུར་གྱི་མགོན་པོ་ལྷ་བརྒྱད། ཞིང་སྐྱོང་གདོང་བཞི་པ་སོགས་ཆོས་སྐྱོང་སྲུང་མའི་ཚོགས་རྣམས་དང༌། ཤར་ལྷོར་རྣམ་ཐོས་སྲས་ཛ《མྦྷ་ལ་ནོར་རྒྱུན་མ་དམར་པོ་སྐོར་གསུམ་དབྱུག་གུ་མ་མཆེད་གསུམ་སོགས་ནོར་ལྷའི་ཚོགས་
རྣམས་གསལ་བར་བཞུགས་གཙུག་ལག་ཁང་ལ་གཞན་བསྐྱེད་ཆོག་མཆོད་རྟེན་བཞིན་ལས། ལྷག་པར་ཆོས་སྐྱོང་དང་ནོར་ལྷ་འདི་བཞིན་བསྐྱེད་དགོས་པར། རྡོ་རྗེ་འཆང་ཀུན་དགའ་བཟང་པོའི་དངོས་སློབ་ཆོས་རྗེ་ཤེས་རབ་རྒྱ་མཚོ་བས་མཛད་པའི་རབ་གནས་ཀྱི་ཕྱག་ལེན་དང་། བཤད་པའི་ཟིན་
བྲིས་མཐོང་བ་རྣམ་གྲོལ་ཅེས་བྱ་བར་གསུངས་ཤིང་དེ་དང་མཐུན་པ་ཡང་རྗེ་རྡོ་རྗེ་འཆང་གི་རབ་གནས་དོན་གསལ་ལ་བཤད་པ་རྒྱས་པ་གནང་སྐབས། སྡོམ་བརྩོན་དཔལ་གྱི་ཡེ་ཤེས་ཀྱིས་ཟིན་བྲིས་སུ་མཛད་པའི་རབ་གནས་ཀྱི་རྣམ་བཤད་མིག་ཐུར་གསལ་བྱེད་སྒྲོན་མེ་ཞེས་བྱ་བ་ལས་ཀྱང་འབྱུང་བས་འདི་ལ་
དགོས་ཆེད་ཁྱད་པར་ཅན་ཡོད་པར་རྟོགས་པས་མ་ཆད་པ་གལ་ཆེའོ། །པ་ལ་སངས་རྒྱས་དང་བྱང་ཆུབ་སེམས་དཔའ་བསམ་གྱིས་མི་ཁྱབ་པས་བསྐོར་བ་དང་བཅས་པར་གྱུར། ལྷ་དེ་ཐམས་ཅད་ཀྱི་དཔྲལ་བར་ཟླ་བའི་སྟེང་དུ་ཨོཾ་དཀར་པོ། མགྲིན་
པར་པདྨའི་སྟེང་དུ་ཨཱཿདམར་པོ། ཐུགས་ཀར་ཉི་མའི་སྟེང་དུ་ཧཱུྃ་སྔོན་པོ་སོགས་གཞུང་བཞིན་བྱའོ། །ཞལ་བསྒྱུར་གྱི་སྐབས་སུ། བླ་མ་ཡི་དམ་དཀྱིལ་འཁོར་གྱི་འཁོར་ལོའི་ལྷ་ཚོགས་ཆོས་སྐྱོང་ནོར་ལྷ་སོགས། རྡོ་རྗེ་འཆང་རྡོ་རྗེ་
19

རབ་གནས་སྐོར་
སེམས་དཔའ་ཀྱཻ་རྡོ་རྗེ་བསྐྱེད་པ་རྣམས་འོད་དུ་ཞུ། བླ་མ་ཡི་དམ་དཀྱིལ་འཁོར་གྱི་ལྷ་ཚོགས་ཆོས་སྐྱོང་ནོར་ལྷ་ལ་སོགས་པ་སོ་སོའི་སྐུའི་རྣམ་པ་ཇི་ལྟ་བ་བཞིན་དུ་གྱུར། གུར་ཞལ་སོགས་མི་བསྐྱོད་པ་ཀྱཻ་རྡོ་རྗེར་བསྐྱེད་པ་རྣམས་འོད་
དུ་ཞུ། ཆོས་སྲུང་དེ་དང་དེའི་སྐུའི་རྣམ་པ་ཇི་ལྟ་བ་བཞིན་དུ་གྱུར། ཆོས་པུ་སྟི་སོགས་ཡིག་འབྲུའི་ཚོགས་འོད་དཔག་མེད་ཀྱཻ་རྡོ་རྗེར་བསྐྱེད་པ་རྣམས་འོད་དུ་ཞུ། ལུང་རྟོགས་ཀྱི་བདག་ཉིད་ཆོས་དཀོན་མཆོག་དབྱངས་གསལ་གྱི་ཡི་
གེ་ཨ་ལྀ་ཀ་ལི་རྣམས་གླེགས་བམ་སོགས་ཀྱི་གཟུགས་ཇི་ལྟ་བ་བཞིན་དུ་གྱུར། ཅེས་བརྗོད། གཞན་ཞལ་བསྒྱུར་མི་དགོས་པ་རྣམས་ལ་གང་ཡང་བརྗོད་མི་དགོས་པ་ལགས། འདི་དག་གི་མཐའ་དཔྱོད་རྒྱས་པར་ནི་རབ་གནས་དོན་
གསལ་གྱི་དགོངས་དོན་རྣམས་ཞིབ་ཏུ་བཤད་པའི་ལེགས་བཤད་རྣམས་ཕྱོགས་གཅིག་ཏུ་བསྡུས་པ་ཁོ་བོས་བྱས་པཽའི་རབ་གནས་ཀྱི་རྣམ་བཤད་རིན་པོ་ཆེའི་གཏེར་མཛོད་ཅེས་བྱ་བ། རབ་གནས་ཀྱི་ཕྱོགས་ལ་མཁས་པར་འདོད་ན་མེད་
ཐབས་མེད་པའི་ཡིག་ཆ་ཞིག་ཡོད་པས་དེར་བལྟ་བར་བྱའོ། །སྐབས་འདིར་འཕྲོས་དོན་ཅུང་ཟད་ཅིག་བརྗོད་ན། འགྲན་ཟླ་དང་བྲལ་བའི་སྐྱེས་ཆེན་སྔགས་འཆང་ཆོས་ཀྱི་རྒྱལ་པོས་མཛད་པའི་རབ་གནས་དངོས་གྲུབ་འབྱུང་བ་ལས། རབ་གནས་ཀྱི་ཆོ་ག་ལ་རྒྱས་འབྲིང་བསྡུས་གསུམ་
གསུངས་པའི། དང་པོ་རྒྱས་པ་ལ་ནུབ་གསུམ་ལ་དཀྱིལ་འཁོར་དང་འབྲེལ་བའི་ལུགས་དང་། དཀྱིལ་འཁོར་དང་མ་འབྲེལ་བ་ནུབ་གཉིས་མའི་ལུགས་དང་གཉིས་སུ་གསུངས་པའི། ཕྱི་མ་ནུབ་གཉིས་མའི་ལུགས་ཀྱི་ཆོ་གའི་རྣམ་གཞག་རྣམས་གསུངས་པའི་རྗེས་སུ། དིང་སང་ནུབ་གཉིས་མའི་
20

আ
།ཕྱག་ལེན་འདི་ཅུང་མི་དར་བ་འདུག་པས་མ་གོ་བའི་གཏམ་མ་སྨྲ་ཤིག དོན་གསལ་ལ་ཞིབ་ཏུ་གཟིགས་ན་བཀྲ་ཤིས་པའི་ཡན་ལག་ཏུ་འགྱུར་ཞིང༌། ཕྱག་ལེན་བདེ་བས་ཐམས་ཅད་དགྱེས་པའི་རྒྱུར་
།རབ་གནས་ནུབ་གཉིས་མ་འདི་ནུབ་གསུམ་མའི་ཆོ་ག་དང་བསྲེས་ནས་གསུངས་ཤིང༌། གོང་མའི་གསུང་རབ་རྡོ་རྗེའི་ཚིག་ཡིན་པས། རང་གི་དད་པ་དང་བླ་མའི་བྱིན་རླབས་ཀྱིས་གོ་བ་མ་གཏོགས་ཀུན་གྱིས་གོ་བར་མ་
འགྱུར་རོ།
ངེས་སོ། །ཞེས་གསུངས་པ་ལ་ཆོས་རྗེ་ངོར་པ་དཀོན་མཆོག་དཔལ་ལྡན་གྱིས། ཟུར་ཟ་བའི་ཚུལ་གྱིས་ཁོ་རང་གིས་མཛད་པའི་ཀྱཻ་རྡོར་རྣམ་བཤད་དུ། མཆོད་པ་དང་གཏོར་མ་བྱ་བར་སྒྲུབ་ཐབས་མཚོ་སྐྱེས་ལས་གསུངས།_རྗེ་བཙུན་ས་སྐྱ་པ་ཡབ་སྲས་དང༌། དེའི་
༈༙ བརྒྱུད་པ་འཛིན་པ་རྣམས་མཎྜལ་མཆོད་ཆོག་རྒྱས་པ་མཛད་པ་ལ་མཎྜལ་བསྒྲུབ་མཆོད་ཅེས་ཀྱང་བྱ། ཐུན་མཚམས་ཀྱི་བྱ་བ་ཞེས་ཀྱང་བྱ། མཆོད་གཏོར་གྱི་རྣལ་འབྱོར་ཞེས་ཀྱང་བྱ། ཕྱི་རོལ་ཚོགས་བསོག་གི་རྣལ་འབྱོར་ཞེས་ཀྱང་ལོ
བྱའོ། །ཆེ་བཙུན་ཁ་ཅིག་ཆོ་ག་འདི་ལ་བརྟེན་པའི་རྟེན་ལ་རབ་གནས་རྒྱས་འབྲིང་གཉིས་བྱེད་པའི་ཕྱག་ལེན་དང༌། གྲུབ་མཐའ་གསར་པ་འདུག་ནའང༌། རྗེ་གོང་མ་རྣམས་མི་མཛད་ཅིང་མ་གསུངས་པས་རྟོག་དཔྱོད་དང་ལྡན་པ་
རྣམས་ཀྱིས་ཞིབ་ལེན་མཛད་འཚལ། ཞེས་བྲིས་པར་སྣང་ངོ༌། །དེའི་དོགས་པ་སེལ་བར་བྱེད་པ་ལ་སྔགས་འཆང་བླ་མའི་དགོངས་པ་འདི་ཉིད་ལ། གནོད་བྱེད་ཚད་ལ